b'\n_START_ARTICLE_\nVarusteleka\n_START_SECTION_\nMarkkinointi\n_START_PARAGRAPH_\nVarusteleka on tunnettu rempse\xc3\xa4st\xc3\xa4 viestinn\xc3\xa4st\xc3\xa4 ja markkinoinnista. Varusteleka on my\xc3\xb6s ker\xc3\xa4nnyt puoleensa kritiikki\xc3\xa4 esimerkiksi \xe2\x80\x9dvaimonhakkaajapaitoina\xe2\x80\x9d (engl. wifebeater) myymiens\xc3\xa4 hihattomien aluspaitojen takia._NEWLINE_Vaimonhakkaajapaita ei Mainonnan eettisen neuvoston mukaan kehottanut v\xc3\xa4kivaltaan eik\xc3\xa4 ollut hyv\xc3\xa4n tavan vastainen. Sen sijaan neuvosto antoi huomautuksen Jugoslavian armeijan baretista, jota myytiin nimell\xc3\xa4 kansanmurhabaretti. Kes\xc3\xa4ll\xc3\xa4 2018 yritys sai jo kolmannen huomautuksen neuvostolta. Yksityishenkil\xc3\xb6 oli kannellut serbialaisen kentt\xc3\xa4pullo-pakki-yhdistelm\xc3\xa4n kuvauksesta, jossa oli sana "genocide". Pakkisysteemist\xc3\xa4 vitsailtiin, ett\xc3\xa4 se oli niin hankala, ett\xc3\xa4 siit\xc3\xa4 juotuaan kykeni hirmutekoihin ilman eri k\xc3\xa4sky\xc3\xa4._NEWLINE_Vuoden 2013 tammikuussa Varusteleka nousi otsikoihin puolustusvoimien puututtua ven\xc3\xa4l\xc3\xa4isvalmisteisen Anglija-maastopuvun maahantuontiin ja myyntiin. Syyn\xc3\xa4 oli puvussa k\xc3\xa4ytetty suomalaisen M05-maastokuvion kopioksi v\xc3\xa4itetty v\xc3\xa4ritys, joka on Suomessa mallisuojattu._NEWLINE_Yritys toimi Iron Sky -elokuvan p\xc3\xa4\xc3\xa4sponsorina ja hoiti l\xc3\xa4hes kaiken puvustuksen._NEWLINE_Vuonna 2014 Varusteleka oli otsikoissa Arnold Schwarzeneggeriin liittyv\xc3\xa4n kampanjansa johdosta. Make Arnold Come-video oli huhtikuussa 2015 ker\xc3\xa4nnyt yli 600 000 katselukertaa Youtubessa.'